Félagið heitir Háskóladansinn . Heimili félagsins og varnarþing er í Reykjavík . grein – Hlutverk og markmið Meginmarkmið félagsins er iðkun dansíþrótta innan háskólasamfélagsins . Tilgangi sínum hyggst félagið ná með því að bjóða upp á fjölbreytta dansa og með alþjóðlegu samstarfi við önnur dansfélög . grein – Aðild að félaginu Einstaklingur sem hefur greitt félagsgjöld telst félagsmaður þá önn . Kennarar og stjórnarmenn Háskóladansins og einstaklingar í aðstoðarhóp teljast einnig félagsmenn . Aðstoðarhópurinn samanstendur af einstaklingum sem taka þátt í skipulögðu starfi Háskóladansins . Félagar geta orðið allir þeir sem þess æskja . grein – Aðalfundur Aðalfundur fer með æðsta vald í málefnum félagsins . Framboð til stjórnar skal berast stjórn minnst viku fyrir aðalfund . Mál sem berast eftir að sá frestur er liðinn verða ekki tekin fyrir nema 2/3 hlutar fundarmanna samþykki það . Rétt til fundarsetu hafa allir félagsmenn . Dagskrá aðalfundar : Kosnir fundarstjóri og fundarritari . Lagður fram ársreikningur félagsins fyrir liðið starfsár og hann borinn upp til samþykktar Kosning fastra nefnda ef við á . Lagabreytingar ef fyrir liggja . Kosin 5 manna stjórn . Aðrar tillögur sem borist hafa til stjórnar . Önnur mál . Á aðalfundi fer hver félagi með eitt atkvæði og ræður einfaldur meirihluti úrslitum , nema varðandi lagabreytingar , þá þarf samþykki 2/3 hluta fundarmanna til þess að breytingar nái fram að ganga . Aðalfundur er löglegur sé löglega til hans boðað . grein – Aukaaðalfundur Stjórn félagsins getur boðað til aukaaðalfundar ef brýna nauðsyn krefur eða ef 60% félagsmanna bera fram skriflega ósk um það . Til slíks fundar skal boðað á sama hátt og til reglulegs aðalfundar . Rétt til fundarsetu hafa allir félagsmenn . Dagskrá aukaaðalfundar : Kosnir fundarstjóri og fundarritari . Tekin til meðferðar þau mál sem gáfu tilefni til boðunar fundar og tilkynnt voru í fundarboði . Reikningsár félagsins er almanaksárið . grein – Stjórn Stjórn félagsins fer með yfirstjórn þess á milli aðalfunda . Varaformaður gengur í störf formanns ef formaður er fjarverandi . Gjaldkeri annast fjármál félagsins . Tillögu um að leggja félagið niður má einungis leggja fyrir á lögmætum aðalfundi og skal tillagan send félagsmönnum með fundarboðinu . Til þess að slík tillaga nái fram að ganga þarf helmingur félagsmanna að sitja fundinn og 2/3 hlutar þeirra að samþykkja tillöguna . Komi ekki svo margir til fundarins , skal boða til nýs fundar með tveggja vikna fyrirvara og skal hann haldinn innan fjögurra vikna og er sá fundur ályktunarhæfur án tillits til fjölda fundarmanna . Verði félagið lagt niður renna eignir þess til stúdentafélaga háskólanna . Rekstrarafgangi / hagnaði af starfsemi félagsins skal varið í samræmi við tilgang félagsins . Lögum þessum verður ekki breytt nema á reglulegum aðalfundi félagsins og þá með samþykki 2/3 hluta fundarmanna . Þátttaka í félagsstarfinu skal vera sjálfboðavinna . Enginn félagsmaður fær greitt fyrir vinnu sína í þágu félagsins . Lög þessi voru samþykkt á aðalfundi félagsins þann 28. febrúar 2010 og öðlast gildi samstundis .